
ผลงานของข้าพเจ้าเรื่องการให้คำปรึกษาและคุ้มครองสิทธิตามกฎหมายในภารกิจความรับผิดชอบของกระทรวงการพัฒนาสังคมและความมั่นคงของมนุษย์เป็นลักษณะงานตามอำนาจหน้าที่ในฐานะผู้อำนวยการกองนิติการ  ต้องนำเสนอชี้แจงข้อกฎหมายและวิธีปฏิบัติในการบังคับใช้กฎหมายของกระทรวง  เพื่อให้เกิดความชัดเจนในการนำกฎหมายสู่การปฏิบัติและเป็นการคุ้มครองสิทธิประชาชนผู้ประสบปัญหาทางสังคม  เพื่อให้บรรลุผลตามเป้าหมายการทำงานของกระทรวงการพัฒนาสังคมและความมั่นคงของมนุษย์


ข้าพเจ้าได้นำเสนอข้อกฎหมาย  หลักเกณฑ์ในทางปฏิบัติ  ตลอดจนชี้แจงให้ผู้ใช้บริการตามกฎหมายแต่ละประเภทให้เข้าถึงสิทธิที่จะได้รับการคุ้มครองตามกฎหมาย  โดยการอภิปราย  บรรยาย  ตอบข้อหารือ  และให้คำปรึกษาโดยตรง  อีกทั้งได้นำเผยแพร่ในข่าวสารนิติการ  ของสำนักงานปลัดกระทรวงการพัฒนาสังคมและความมั่นคงของมนุษย์  เพื่อให้ส่วนราชการ  หน่วยงานในสังกัดและประชาชนผู้สนใจรับทราบ   นำไปเป็นประโยชน์อย่างสูงสุด


ข้าพเจ้ามั่นใจว่าผลงานของข้าพเจ้าเรื่องนี้  เป็นผลงานดีเยี่ยมเรื่องหนึ่งที่ได้คัดสรรเพื่อขอประเมินเพื่อแต่งตั้งให้ดำรงตำแหน่ง  ที่ปรึกษาด้านกฎหมาย  (นิติกร  ๙  ชช.)  ของกระทรวงการพัฒนาสังคมและความมั่นคงของมนุษย์  โดยใช้ความรู้  ความสามารถในสายงานนิติการ  ประกอบกับประสบการณ์ในการทางานที่ได้รับมาโดยตลอด  อีกทั้งได้ทำการศึกษาค้นคว้ากฎหมายและระเบียบปฏิบัติในเรื่องต่าง ๆ  ที่เกี่ยวข้องให้ทันต่อสภาพการเปลี่ยนแปลงของสังคม  เพื่อนำมาปรับปรุงพัฒนาแก้ไขกฎหมาย  กฎ  ระเบียบ  ข้อบังคับของกระทรวงให้เป็นกลไกการดำเนินการที่มีประสิทธิภาพต่อไป

